Diari Oficial de la Generalitat Valenciana


Sumari del DOGV 8424, del 15-11-2018 (2018/10964)

RESOLUCIÓ de 14 de novembre de 2018, de la Direcció General de Cultura i Patrimoni, per la qual es modifica per delegació el dia o terme final de justificació de les subvencions destinades a actuacions de conservació i protecció dels béns immobles del patrimoni cultural de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8424

Data del DOGV
:   15-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10067


Data del document
:   14-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 14 de novembre de 2018, de la Direcció General de Cultura i Patrimoni, per la qual es modifica per delegació el dia o terme final de justificació de les subvencions destinades a actuacions de conservació i protecció dels béns immobles del patrimoni cultural de la Comunitat Valenciana. [2018/10835]  
Mitjançant Resolució de 18 d'abril de 2018, de la Conselleria d'Educació, Investigació, Cultura i Esport (DOGV 8281, 25.04.2018), es van convocar per a l'any 2018 les subvencions per a actuacions de conservació i protecció dels béns immobles del patrimoni cultural de la Comunitat Valenciana, les bases reguladores de la qual es van aprovar per l'Ordre 6/2017, de 23 de febrer, de la Conselleria d'Educació, Investigació, Cultura i Esport (DOGV 7988, 27.02.2017).  
  
Mitjançant Resolució de la Direcció General de Cultura i Patrimoni de 10 d'agost de 2018, es va resoldre per delegació la concessió de subvencions que van ser objecte d'aquesta convocatòria, que es va publicar en el Diari Oficial de la Generalitat Valenciana (DOGV 8361,14.08.2018).  
La Resolució de 18 d'abril de 2018, de la Conselleria d'Educació, Investigació, Cultura i Esport, per la qual es van convocar aquestes subvencions, en el seu apartat 10, disposa que el terme per a presentar la documentació justificativa de l'execució de les inversions subvencionades expira el 31 d'octubre de 2018.  
Tenint en compte del moment en què es va publicar la resolució de concessió definitiva d'aquestes ajudes, el termini total per a executar i justificar les inversions, aquest s'ha revelat com a insuficient fins i tot per a aquells beneficiaris que han realitzat els tràmits i actes conduents al seu compliment. Donada la concurrència de causes que interfereixen en aquest termini i el compromís de la integritat de la prestació, tal com es va plantejar davant la Generalitat inicialment, es fa convenient modificar aquest terme final o dia de justificació, i fixar-lo el 10 de desembre de 2018.  
Vist el que es disposa en l'article 70 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, i en virtut de l'habilitació competencial continguda en la disposició final segona de l'Ordre 6/2017, de 23 de febrer, resolc:  
  
Primer  
Modificar el terme final o dia per a la justificació de les subvencions destinades a actuacions de conservació i protecció dels béns immobles del patrimoni cultural de la Comunitat Valenciana, i establir aquest per a presentar la justificació, el 10 de desembre de 2018.  
  
  
Segon  
Publicar la present resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra la present resolució, que produirà efectes el mateix dia de la seua publicació en el Diari Oficial de la Generalitat Valenciana, no podrà interposar-se cap recurs, sense perjudici que els interessats puguen exercitar els que si escau estimen procedents.  
  
València, 14 de novembre de 2018.- La directora general de Cultura i Patrimoni, p. d. (DF 1a R 18.04.2018, de la Conselleria d'Educació, Investigació, Cultura i Esport; DOGV 8281, 25.04.2018): Carmen Amoraga Toledo.